ขอสอบถามหน่อยครับมีเพศสัมพันธ์กับแฟนน้ำแรกใส่ถุงและน้ำสองไม่ใช้ถุงยางอนามัยแบบต่อเนื่องกันวันที่ 23 ประมาณเวลา 1400 น. แฟนตกไข่วันที่ 25 พอดีครับ อยากทราบว่าหากทานยาคุมฉุกเฉินตอนวันที่ 25 ประมาณ 2100 (ราวๆ 55 ชั่วโมง) จะได้ผลไหมครับ ขอบครับ
สวัสดีค่ะ การมีเพศสัมพันธ์กันนั้นถ้าไม่ได้ใส่ถุงยางอนามัยป้องกันเอาไว้ตลอด หรือมีช่วงที่ถุงยางอนามัยไม่ได้ครอบคลุมทุกส่วนของอวัยวะเพศชายขณะมีการสอดใส่เข้าไปในช่องคลอดนั้น มีโอกาสที่น้ำอสุจิจะเล็ดลอดออกมา และทำให้เกิดการตั้งครรภ์ได้ โดยการมีเพศสัมพันธ์ที่ทำการหลั่งนอกยังมีโอกาสตั้งครรภ์ได้ประมาณ 4-20% จึงไม่ควรใช้วิธีนี้ในการคุมกำเนิดดังนั้นมีข้อบ่งชี้การใช้ยาคุมฉุกเฉิน ซึ่งควรใช้ภายใน 72 ชั่วโมงหลังมีเพศสัมพันธ์เพื่อให้ได้ประสิทธิภาพเต็มที่ของยาประมาณ 80-90% ที่จะช่วยลดโอกาสการตั้งครรภ์หลังใช้ยาอาจมีผลข้างเคียงเช่นเลือดออกผิดปกติทางช่องคลอดประมาณ 1 สัปดาห์หลังใช้ยา ร่วมกับอาจมีประจำเดือนมาคลาดเคลื่อนไปได้ค่ะ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิแนะนำการคุมกำเนิดด้วยการใส่ถุงยางอนามัยเพื่อป้องกันเอาไว้ทุกครั้งค่ะ หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อน